અમદાવાદની પોલીસ પર જાણે ઘાત બેઠી હોય તેમ લાગી રહ્યું છે. ક્રાઇમ બ્રાંચમાં શકમંદ આરોપી કોન્સ્ટેબલની હત્યા કરી આરામથી ફરાર થઇ જવામાં સફળ થઇ જાય. શહેર કોટડા પોલીસ સ્ટેશનનાં બે પોલીસ કર્મીઓને જામીન પર છોડાવવા આવેલી વ્યક્તિ પોલીસ સ્ટેશન બહાર જ છરીના ઘા મારી હત્યાનો પ્રયાસ કરે. આવી ઘટનાઓથી પોલીસ ગુનેગારો અથવા સામાન્ય લોકોને ડર નથી રહ્યો તેમ લાગે છે. સેટેલાઇટ વિસ્તારમાં મહિલા પીએસઆઇ જાડેજા દ્વારા દારૂની મહેફિલમાં રેડ પાડી અને કોંગ્રેસના પૂર્વ પ્રદેશ પ્રમુખ મોઢવાડિયાનાં પુત્ર સહિત રપની ધરપકડ કરતાં લાખો રૂપિયાની લાંચ માગવાના આક્ષેપ થતાં પીએસઆઇ સામે ક્રાઇમ બ્રાંચમાં ફરિયાદ નોંધવામાં આવી છે. રાણીપ પોલીસ સ્ટેશનના પીએસઆઇ મેહુલ રાઠોડ સામે પણ વડોદરાની યુવતીએ દુષ્કર્મ આચરી ગર્ભપાત કરાવ્યાની ફરિયાદ નોંધાવી છે.